KYK: Dorp 'n droogte-rampgebied, maar reservoir lek | Netwerk24
Moody's: SA het min beweegruimte
Dit gaan vir die regering baie moeilik wees om sy gordel stywer te trek, veral indien ekonomiese groei swak bly, sê die kredietgradeerder.
Pravin Gordhan: Eskom se 9-punt-plan het misluk
Pravin Gordhan, minister van openbare ondernemings, het bevestig die staat sal R23 miljard per jaar oor die volgende 10 jaar aan Eskom gee.
Jackson se werker glo met dood gedreig op Neverland
'n Voormalige huiswerker wat vir Michael Jackson gewerk het, sê sy is met die dood gedreig oor wat sy op Jackson se Neverland-landgoed aanskou het.
KYK: Dorp 'n droogte-rampgebied, maar reservoir lek
Deur Jackie Kruger 06 September 2018 07:41
Die tegniese departement van die Oudtshoorn-munisipaliteit doen tans 'n ondersoek na 'n lekkende reservoir in Oudtshoorn.
Die stadsraad het verlede maand weens kwynende waterbronne die dorp as 'n droogterampgebied verklaar. 'n Veldtog om water te bespaar is van stapel laat loop en die Oudtshoorn-munisipaliteit het vroeër gesê die herstel van lekkasies kry ekstra aandag.
'n Skermgreep van die video by die lekkende reservoir in Oudtshoorn-noord.
Estelle Moller, 'n Netwerk24-leser, het 'n video van die lekkende reservoir in Oudtshoorn-noord aangestuur. Besorgde inwoners het Maandag die video geneem en vir haar gegee. Dit wys onder meer 'n sigbare kraak aan die buitekant van die reservoir. Verskeie eiendomme is reg onder die reservoir geleë.
Aurelia Oliphant, 'n munisipale woordvoerder van Oudtshoorn, sê by navraag die reservoir gaan in 'n stadium uit bedryf gehaal en leeggemaak word sodat raadgewende ingenieurs die binnekant kan inspekteer.
"Hulle sal dan 'n verslag saamstel met aanbevelings oor die toestand van die reservoir."
Volgens Oliphant is die reservoir 'n belangrike deel van Oudtshoorn se waterverspreidingstelsel en kan dit nie summier net uit bedryf gehaal word nie.
"Pypbreuke en/of watertekorte kan daardeur veroorsaak word," voeg sy by. "Die tegniese departement is besig met ondersoeke en toetse rakende die drukbeheer, vlak- en vloeibeheer sodat die reservoir uit bedryf gehaal kan word.
"Die hidroulika is kompleks en bogenoemde ondersoeke, met die waarskynlike vervanging van komponente, strek nie net om die ou Oos-reservoir nie, maar ook na die drukbeheermeganismes op die toevoerlyn bo in Schoemanshoek.
"Die ondersoeke en vervanging neem tyd en intussen is die bedryf van die reservoir aangepas sodat daar so min as moontlik waterverlies is."
* Dinsdag was die Raubenheimerdam 31,54% vol. Volgens die Oudtshoorn-munisipaliteit was die gemiddelde waterverbruik in die dorp verlede week 9,76 megaliter water per dag.
Ingevolge waterbeperkings mag geen
sportterreine, parke en ander met water uit die Raubenheimerdam besproei word nie. Gryswater word gebruik. Die gebruik van boorgatwater moet met 'n kennisgewing aangedui word. Geen swembaddens in privaat besit mag met munisipale water volgemaak word nie.